Public procurement notice: Prior Information Notice Without Call For Competition
Published: 2023-09-15
Buyer: Riihimäen kaupunki
Country: FI
Contract type: Works
CPV classification: 31000000 | 35000000: Security, fire-fighting, police and defence equipment | 39000000 | 44000000 | 45000000: Construction work

Technical requirements: TÄMÄ ILMOITUS EI OLE HANKINTAILMOITUS TAI TARJOUSPYYNTÖ, VAAN TIETOPYYNTÖ/KUTSU MARKKINAVUOROPUHELUUN.
Hankkeen kohteena on Riihimäen Voimala-hankkeen toteuttaminen. Hankkeen laajuus on noin 6 700 brm2. Kaupunki selvittää hankkeen toteuttamista sijoittajamallilla ja kutsuu hankkeesta kiinnostuneita sijoittaja -ja hankekehittäjiä markkinavuoropuheluun.
Riihimäen kaupunki on etsinyt ideoita rautatieaseman kupeessa sijaitsevan vanhan voimalaitoskiinteistön uudeksi käyttötarkoitukseksi. Syksystä 2022 alkaen Riihimäen Voimalan konseptia on kehitetty Euroopan komission Uusi eurooppalainen Bauhaus -aloitteen kehittämistuen avulla. Rambollin avustamana työstetty Voimalan tulevaisuuden toimintakonseptiraportti julkaistiin kesäkuussa 2023.
Konseptin pohjana on käytetty kaupunkilaisilta ja sidosryhmiltä saatua palautetta. Konseptissa entinen voimalaitos muuttuu kulttuurin ja elämysten tehtaaksi, jonka kävijät ovat musiikin, kulttuurin, robotiikan, muotoilun ja hyvinvoinnin ystäviä.
Kaupungin Hankkeen tavoitteena on löytää kumppani, joka ostaa rakennuksen ja tontin kaupungilta nimellistä korvausta vastaan ja tämän jälkeen suunnittelee, toteuttaa ja rahoittaa hankkeen sekä toimii vuokranantajana Voimalassa toimiville tahoille.
Tavoitteena rakentaminen syksyn 2024 aikana ja valmistuminen vuoden 2026 aikana. Tässä markkinavuoropuhelussa selvitetään hankekehittäjä- ja sijoittajatahojen kiinnostusta ja reunaehtoja lähteä toteuttamaan ja rahoittamaan hanketta ja toimimaan vuokranantajana hankkeen päävuokralaisille (kaupunki ja muut toimijat). Lisäksi toimijoilta haetaan palautetta hankkeen sopimus- ja rahoitusmallivaihtoehtoihin sekä hankkeen sisältökonseptiin.
Hankkeessa on kysymys Riihimäen Voimala-hankkeen toteuttamisesta. Hankkeen laajuus on noin 6 700 brm2. Kaupungin hankkeen tavoitteena on löytää kumppani, joka ostaa rakennuksen ja tontin kaupungilta nimellistä korvausta vastaan ja tämän jälkeen suunnittelee, toteuttaa ja rahoittaa hankkeen sekä toimii vuokranantajana Voimalassa toimiville tahoille.
Sijoittajan tai hankekehittäjän hankinta on tarkoitus toteuttaa siten, että kumppanin valinta käynnistetään loka-marraskuussa 2023 ja kumppani valitaan vuoden 2023 loppuun mennessä. Valittu kumppani pääsee kehittämään hanketta, lopullista investoinnin sisältöä sekä lopullisia vuokrasopimuksia kevään 2024 aikana. Lopulliset sopimukset tehtäisiin kesäkuun 2024 loppuun mennessä. Rakentamisvaihe aloitetaan kesällä 2024 ja rakennus voidaan ottaa käyttöön vuoden 2026 aikana.
Projektikieli on suomi. Tarkoituksena on, että tarjouksen voi jättää ja hankkeen toteuttajaksi voidaan valita ryhmittymä.
Riihimäen kaupunki pyytää kiinnostuneita toimijoita tutustumaan hankkeeseen liittyvään materiaaliin ja vastaamaan sähköiseen kyselyyn olemalla yhteydessä osoitteisiin tuomas.maatta@capexadvisors.fi sekä sakari.helanummi@capexadvisors.fi.
Osana markkinavuoropuhelua kaupunki toteuttaa kiinnostuneille toimijoille sähköisen kyselyn. Linkki kyselyyn löytyy alta:
Hankintayksikkö järjestää hankkeesta kiinnostuneiden tahojen kanssa kahdenvälisiä tapaamisia aikavälillä 11.9.-29.9.2023. Tapaamiset järjestetään lähtökohtaisesti teams-etäyhteydellä ja arvioitu kesto on 45-60 minuuttia.
Tapaamisesta kiinnostuneita toimijoita pyydetään olemaan yhteydessä sähköpostilla viimeistään 26.9.2023 osoitteisiin tuomas.maatta@capexadvisors.fi sekä sakari.helanummi@capexadvisors.fi kahdenvälisen tapaamisen sopimista varten.
Riihimäen tiimille sopivia tapaamisaikoja löytyy ainakin seuraavista aikaväleistä (myös muita aikoja voi ehdottaa 11-29.9.2023 aikavälillä):